Farma (televízna relácia)

***Farma*** je slovenský televízna súťažná relácia typu reality show, ktorú vysiela TV Markíza od roku 2011. Ide o najdlhšie vysielanú televíznu reality show na Slovensku vychádzajúcu z originálu švédskej predlohy „*[[Farmen]]*“. Reality show sa odohráva v prírodnom prostredí farmy, kde súťažiaci odrezaní od vonkajšieho sveta počas niekoľkých týždňov budujú statok, starajú sa o zvieratá, plnia úlohy od hospodára a zároveň bojujú medzi sebou o finančnú výhru. 

Hospodárom Farmy bol v prvej sérii Pavol a od druhej série až doteraz je ním Martin Bagár. Moderátorkou, ktorej úlohou je okrem moderovania vyraďovacích duelov aj pravidelné stretávanie sa s farmármi za stolom pravdy, bola počas prvých 9 sérií Kveta Horváthová. Od 10. série ju vystriedala komička Evelyn a od 14. série je moderátorom Farmy Marek Fašiang.

Prvých 9 sérií sa držalo tradičného konceptu budovania farmy v ťažkých podmienkach pričom jednotlivé série sa často niesli v konkrétnej tematike. Ďalšia séria priniesla úplne nový formát a pravidlá hry. 10. - 12. séria sa niesla v rozdeľovaní farmárov do skupín. V 13. sérii sa Farma snažila vrátiť do hry pôvodné drsné podmienky. 14. séria priniesla do hry umelú inteligenciu Alicu, ktorá zastupuje v mnohých záležitostiach moderátora a pozorne sleduje farmárov a dianie na statku. 15. séria opäť rozdelila farmárov do skupín, tentoraz na základe generácií. 16. séria priniesla opäť úplne odlišný koncept a pravidlá. 17. séria priniesla znovu odlišný koncept a pravidlá.

## Pravidlá Farmy I. – IX.

### Farmár týždňa
Farmár týždňa riadi farmárov a rozdeľuje úlohy na farme tak, aby bolo o všetko postarané, spí v najlepších podmienkach, oddelene v dome farmára týždňa, a sedí za vrchom stola. Vždy ho písomne menuje vypadnutý účastník v liste na rozlúčku. V prvom týždni si farmára týždňa spoločným hlasovaním zvolia súťažiaci. Na farmu začiatkom týždňa prichádza aj hospodár, ktorý zadáva farmárom úlohy týždňa, ktoré koncom týždňa skontroluje a podľa toho, ako je s danými výsledkami spokojný, farmárov ohodnotí príslušným počtom minci (maximálne 50, predtým 40). Za celotýždňovú prácu na farme je zodpovedný práve farmár týždňa.

### Sluhovia
Farmár týždňa si vyberá dvoch sluhov (muža a ženu), ktorí musia počas týždňa vykonávať najťažšiu prácu. Musia variť, starať sa o zvieratá, kúriť a udržiavať poriadok na Farme. Sluhovia spia v najhorších podmienkach – v senníku nad zvieratami. Sluhovia nesmú jesť spoločne s ostatnými za spoločným stolom, jedia až keď sa najedia ostatní a jedlo im prideľuje Farmár týždňa. 

### Duelanti
Všetci účastníci farmy na konci týždňa hlasujú, ktorý z dvoch sluhov pôjde do vyraďovacieho duelu, respektíve ktorý z nich sa stáva prvým duelantom. Následne si prvý duelant vyberá svojho protivníka – druhého duelanta (musí to byť súper rovnakého pohlavia, okrem farmára týždňa, ktorý má imunitu). Po výbere a následnej rozlúčke s ostatnými farmármi sú duelanti na noc a ďalší deň (do začiatku duelu) v izolácii (duelových chatkách za farmou).

### Duelové disciplíny
Ráno pred duelom vyzýva moderátorka druhého duelanta, aby si vybral tri duelové disciplíny a ich poradie. Na výber má nasledujúce kategórie:
* šikovnosť – prekvapenie (táto disciplína bola od 5. série povinná);
* inteligencia – vedomostný duel;
* vytrvalosť – buď pílenie dreva, alebo hákovanie;
* sila – buď pretláčanie drevenej klady (od 9. série pretláčanie v kruhu), alebo preťahovanie lanom.

### Duel
Duel sa koná za prítomnosti ostatných súťažiacich v duelovej stodole. Ešte pred duelom sa vždy rozoberá uplynulý týždeň na farme. Víťazom duelu je Duelant, ktorý dosiahne víťazstvo v dvoch disciplínach. Ak je po prvých dvoch disciplínach stav nerozhodný, rozhoduje posledná disciplína. Ak sa rozhodne už po druhej disciplíne, tretia sa nekoná. Porazený Duelant opúšťa súťaž, odchádza napísať list na rozlúčku, v ktorom určí meno nového Farmára týždňa a následne odchádza domov.

## Pravidlá Farmy X.
Desiata séria Farmy prešla zmenou konceptu, a hoci najdôležitejšie pravidlá hry a postupy vyraďovania zostali zachované, nastali aj určité zmeny, a to v závislosti od fázy, v ktorej sa dej nachádzal. Desiata séria je totiž rozdelená do troch fáz. Prvou fázou sú **Bohatí a Chudobní**, kedy skupina Chudobných (bežní súťažiaci) musia zápasiť s najhoršími podmienkami, zatiaľčo Bohatí (celebrity) sa automaticky stávajú privilegovanými. Druhou fázou je **Zjednotenie - Očistec**, kedy Bohatí aj Chudobní začnú žiť spoločne v kuchyni ako jedna skupina s rovnakými právami a privilégiami. Poslednou fázou je **Nový život**, kedy na Farme nastávajú pre všetkých najlepšie podmienky. Novinkou od 10. série boli hry o imunitu.

### Farmár týždňa
V desiatej sérii Farmár týždňa rovnako zodpovedá za chod Farmy a plnenie úloh zadaných hospodárom. Prvý Farmár týždňa sa, narozdiel od predošlých sérií, nevolil, stal sa ním automaticky ten, kto prvý našiel ukrytú indíciu. Farmárom týždňa sa môže stať hocikto, aj hráč zo skupiny Chudobných. Ak sa tak stane, automaticky sa zaraďuje do skupiny bohatých, kde už zostáva natrvalo, teda aj po uplynutí funkcie farmára týždňa.

### Hovorca Chudobných
S novými pravidlami vznikla aj nová funkcia, a to Hovorca skupiny Chudobných. Ten sa stáva akýmsi vedúcim spomedzi Chudobných a zároveň pomocníkom Farmára týždňa. Vyberá si ho sám Farmár týždňa.

### Sluhovia a Duelanti
Sluhov, ktorí majú podobné povinnosti ako v predošlých farmách, volí opäť Farmár týždňa. V prvej fáze sa nemôže sluhom stať nikto z Bohatých, ale ako druhého dualanta si prvý duelant môže vybrať hocikoho rovnakého pohlavia, teda aj hráča zo skupiny Bohatých. Novinkou tejto série je, že po zvolení druhého duelanta sa obaja duelanti poberú do takzvaného „Domu pravdy“, kde si môžu zoči-voči osamote všetko vyrozprávať. Až následne sa každý duelant poberie sám do duelantskej chatky.

Vo fáze *Nový život* už prvý duelant spomedzi sluhov nie je volený farmármi, ale na základe počtu zlatých tehličiek. Farmár týždňa dostáva od Evelyn 13 zlatých tehličiek, ktoré na konci týždňa rozdelí medzi sluhov podľa ich zásluh. Ten sluha, ktorý dostane menej tehličiek, ide do duelu. Zároveň majú svoje 3 tehličky aj všetci farmári. Každý sa môže rozhodnúť, či ich použije na kúpu potravín a iného tovaru na trhu na konci týždňa, alebo ich venuje jednému zo sluhov a pomôže mu tak vyhnúť sa duelu.

### Duel
Duel sa v 10. sérii skladá až z 5 disciplín, pričom víťazom sa stáva ten, kto získa bod aspoň v troch z nich. Disciplíny sú rozdelené na nasledujúce kategórie: 
* inteligencia – vedomostný duel;
* šikovnosť;
* sila;
* vytrvalosť;
* prekvapenie.

Novinkou je, že v každom dueli sa môže pod týmito kategóriami skrývať iná konkrétna disciplína. Zmenou taktiež je, že druhý duelant si disciplíny nevyberá, kedže zahrnuté sú všetky, vyberá si iba ich poradie.

Od fázy *Nový život* môžu byť duely už aj zmiešané, teda prvý duelant si môže vybrať aj súpera opačného pohlavia.

## Pravidlá Farmy XI.

### Farmár týždňa
Farmár týždňa riadi farmárov a rozdeľuje úlohy na farme tak, aby bolo o všetko postarané, spí v najlepších podmienkach oddelene v dome farmára týždňa a sedí za vrchom stola. V prvom týždni si farmára týždňa spoločným hlasovaním zvolia súťažiaci. Na farmu začiatkom týždňa prichádza aj hospodár, ktorý zadáva farmárom úlohy, ktoré koncom týždňa skontroluje a podľa toho, ako je s danými výsledkami spokojný, farmárov ohodnotí príslušným počtom minci (maximálne 50). Za celotýždňovú prácu na farme je zodpovedný práve farmár týždňa. Voľba farmára týždňa prebieha tak, že vypadnutý farmár nominuje jedného z farmárov a ten vyzve farmára z opačnej strany na súboj. Ten, kto súboj vyhrá, stáva sa farmárom týždňa.

Vo fáze „Bez hraníc“ sa mení určovanie farmára týždňa. Vypadnutý duelant už nenominuje jedného hráča na súboj o farmára týždňa, ale rovno určí jedného hráča za farmára týždňa.

### Voľba sluhov a kuchárov
Sluhov už nebude vyberať farmár týždňa, ale samotní farmári. Sluhovia majú podobné povinnosti ako v predošlých farmách. Členovia jednej skupiny si budú jednotlivo vyberať z farmárov z druhej skupiny, kto dostane najviac hlasov, stane sa sluhom. To znamená, že po prvý raz v histórii môže nastať situácia, že sluhovia budú jedného pohlavia. Kuchárov vyberá samotný farmár týždňa (jedného zo Západu a jedného z Východu).

Vo fáze „Bez hraníc“ určuje sluhov farmár týždňa a tí budú aj variť. Tým zaniká post kuchára.

### Duel
Duel sa v 11. sérii skladá až z 5 disciplín, pričom víťazom sa stáva ten, kto získa bod aspoň v troch z nich. Disciplíny sú rozdelené na nasledujúce kategórie: 
* inteligencia – vedomostný duel;
* šikovnosť;
* sila;
* vytrvalosť;
* prekvapenie.

Novinkou je, že v každom dueli sa môže pod týmito kategóriami skrývať iná konkrétna disciplína. Zmenou taktiež je, že druhý duelant si disciplíny nevyberá, kedže zahrnuté sú všetky, vyberá si iba ich poradie. Duely môžu byť už aj zmiešané, teda prvý duelant si môže vybrať aj súpera opačného pohlavia. Porazený Duelant, buď zo Západu alebo z Východu, opúšťa súťaž, odchádza napísať list na rozlúčku, v ktorom určí meno nového Nominanta na farmára týždňa zo svojej skupiny alebo z opačnej strany a následne odchádza domov.

## Pravidlá Farmy XII.
Na strane Dediny sú pevne určené pravidlá. Na strane Mesta si pravidlá zostavujú súťažiaci sami.

### Farmár týždňa
Farmár týždňa bude zvolený vždy len na strane Dediny. Farmár týždňa riadi farmárov a rozdeľuje úlohy na farme tak, aby bolo o všetko postarané, spí v najlepších podmienkach, oddelene v dome farmára týždňa, a sedí za vrchom stola. V prvom týždni si farmára týždňa spoločným hlasovaním zvolia súťažiaci. Na strane Mesta si farmára týždňa môžu, ale nemusia zvoliť. Na farmu začiatkom týždňa prichádza aj hospodár, ktorý zadáva farmárom úlohy, ktoré koncom týždňa skontroluje a podľa toho, ako je s danými výsledkami spokojný, farmárov ohodnotí príslušným počtom minci (maximálne 50, ktoré sú rozdelené na 25 mincí pre Mesto a 25 mincí pre Dedinu). 

Vo fáze „Bez hraníc“ sa mení určovanie farmára týždňa. Vypadnutý duelant rovno určí jedného hráča za farmára týždňa.

### Sluhovia
Sluhovia sa určujú iba na strane Dediny. Vždy to je jedna žena a jeden muž. Určuje ich farmár týždňa. Ich povinnosti sú rovnaké ako v každej sérii. Pri voľbe duelantov jedného zo sluhov určia farmári za duelanta. 

### Duel
Duel sa v 12. sérii skladá z 5 disciplín, pričom víťazom sa stáva ten, kto získa bod aspoň v troch z nich. Disciplíny sú rozdelené na nasledujúce kategórie:

* inteligencia – vedomostný duel;
* šikovnosť;
* sila;
* vytrvalosť;
* prekvapenie.

Disciplíny si vyberá priamo v duelovej aréne ten duelant, ktorý si vyberie z vrecka biely kamienok. Duely môžu byť aj zmiešané, teda prvý duelant si môže vybrať aj súpera opačného pohlavia. Novinkou je, že porazený duelant, buď z Mesta alebo z Dediny, môže prijať ponuku na druhú šancu. Presťahuje sa do Chalúpky, kde bude čakať na návrat na Farmu. Nie všetci z Chalúpky však budú mať možnosť dostať sa späť na Farmu.

## Pravidlá Farmy XIII. a XIV.

### Farmár týždňa
Farmár týždňa zodpovedá za chod Farmy, riadi ostatných a rozdeľuje prácu. Je najvyššou autoritou po hospodárovi Martinovi. Čo povie Farmár týždňa, to platí. Farmára týždňa určuje vypadnutý duelant. Farmár týždňa určuje dvoch sluhov, muža a ženu. Nemôže nikomu pred voľbou prezradiť mená sluhov, môže si však vypočuť návrhy farmárov. Sedí za vrcholom stola a musí byť vždy obslúžený ako prvý. Má v držbe zarobené mince, za ktoré nesie zodpovednosť. Nemôže byť zvolený za duelanta.

### Sluhovia
Bývajú v sluhovni. Sú neustále k dispozícii Farmárovi týždňa. Musia udržiavať vnútorné a vonkajšie priestory na Farme čisté a upratané. Sú povinní postarať sa o zvieratá – nakŕmiť ich a vyčistiť ich príbytky. Musia sa sami postarať o prípravu jedla a varenie. Sluhovia nesmú nikdy sedieť ani jesť za spoločným stolom s ostatnými. Najesť sa môžu až vtedy, keď dojedia ostatní. Sluha, ktorý nebol zvolený do duelu, pripravuje jedlo pre duelantov predtým, ako odídu do duelantských chatiek. Jedlo varia iba sluhovia (neskôr pridané pravidlo počas Farmy XIV.). Sluhovia sa starajú o teplo vo vykurovaných priestoroch. V čase, keď nie sú určení sluhovia, zverí Farmár týždňa túto povinnosť niekomu inému. Musia nosiť sluhovské oblečenie počas celej sluhovskej služby, zložiť si ich môžu len v noci, keď idú spať.

### Duel
Duel sa v 13. a 14. sérii skladá až z 5 disciplín, pričom víťazom sa stáva ten, kto získa bod aspoň v troch z nich. Disciplíny sú rozdelené na nasledujúce kategórie: 
* inteligencia – vedomostný duel;
* šikovnosť;
* sila;
* vytrvalosť;
* prekvapenie.

V každom týždni sú v dueli iné disciplíny. Novinkou je, že v každom dueli sa môže pod týmito kategóriami skrývať iná konkrétna disciplína. Zmenou taktiež je, že druhý duelant si disciplíny nevyberá, ale určuje ich poradie. Zoznam disciplín sa prvému duelantovi oznámi ráno počas dňa duelu.

## Pravidlá Farmy XV.
Pravidlá života na farme, vrátane povinností farmárov a sluhov, zostávajú v tejto sérii do veľkej miery rovnaké ako v predošlých. Výrazné zmeny nastali vo formáte hry.

V 15. sérii je dominantným prvkom hry rozdelenie súťažiacich do troch generácií - X, Y a Z. Jednotlivé generácie vystupujú ako jeden celok, každá má svoj vlastný príbytok a sedí spolu ako jedna skupina v kuchyni pri stole. Farmár týždňa, ktorý je zvolený vypadnutým duelantom z posledného duelu, má na nasledujúci týždeň imunitu, rovnako ako aj všetci farmári z jeho generácie. Farmár týždňa vyberá dvoch sluhov, ktorí musia byť každý z inej generácie (okrem jeho vlastnej), pričom pohlavie pri výbere sluhov v tejto sérii nehrá rolu. 

Novinkou v pravidlách je pozícia ohrozených. Ostatní farmári (okrem farmára týždňa) vyberajú spomedzi sluhov prvého ohrozeného (nie prvého duelanta, ako tomu bývalo doposiaľ). Tento prvý ohrozený si vyberá druhého ohrozeného - svojho súpera z inej ako svojej generácie a inej ako generácie, ktorá má imunitu. Obaja ohrození si zároveň z vlastnej generácie vyberajú svojho pomocníka do súboja. Tieto dve dvojice (dve generácie) sa stretávajú v následnom súboji o záchranu a farmári z porazenej dvojice sa stávajú prvým a druhým duelantom.

### Duel
Duel sa v 15. sérii skladá z 5 disciplín, pričom víťazom sa stáva ten, kto získa bod aspoň v troch z nich. Disciplíny sú rozdelené na nasledujúce kategórie: 
* inteligencia – vedomostný duel;
* šikovnosť;
* sila;
* vytrvalosť;
* prekvapenie.

V každom týždni sú v dueli iné disciplíny. V každom dueli sa môže pod týmito kategóriami skrývať iná konkrétna disciplína. Druhý duelant si disciplíny nevyberá, ale určuje ich poradie. Zoznam disciplín sa prvému duelantovi oznámi na začiatku duelu.

## Pravidlá Farmy XVI.

Základné pravidlá na Farme 16 ostávajú nezmenené. Zmena nastáva v hernom mechanizme a celkovom formáte hry. 

### Herný mechanizmus Farmy 16
#### Prvá fáza - Chliev a kúria
*Deň 1.* - List vypadnutého určí, kto sa stane farmárom týždňa. Na pár hodín končí aktuálne rozdelenie na obyvateľov Chlieva a Kúrie. Farmár týždňa na vyzvanie Alice rozdelí farmárov do Chlieva a Kúrie. Obyvateľom Chlieva odovzdá symbol, ktorý musia nosiť.

*Deň 2.* - Skupiny si na vyzvanie Alice zvolia svojich sluhov, jedného z Kúrie a jedného z Chlieva. Zvoliť nemôžu farmára s imunitou. Hospodár zadá úlohy, z ktorých jedna musí byť splnená za 24 hodín. Skupina, ktorá ju podľa hodnotenia hospodára spraví lepšie, získa Diamant imunity.

*Deň 3.* - Hospodár zhodnotí po 24 hodinách dve hlavné úlohy. Jedna skupina získa Diamant imunity. Večer sa koná Boj o diamant. V štafetovej hre sluhom pomôžu farmári z jeho príbytku. Sluha z príbytku, ktorý má menej Diamantov imunity, sa stáva prvým duelantom. V prípade remízy rozhodne o prvom duelantovi štvrtý deň Farmár týždňa.

*Deň 4.* - Prvý duelant si na vyzvanie Alice vyberie druhého súpera zo svojej skupiny. Jeho meno pred voľbou nemôže prezradiť. Večer duelanti odídu do duelantských domčekov.

*Deň 5.* - Hospodár hodnotí ostatné úlohy a vypláca mince. Prebehne duel a druhý duelant si vyberá poradie disciplín. Porazený po súboji odchádza z Farmy.
#### Druhá fáza - Spojenie
Od 9. týždňa sa na Farme končí rozdelenie farmárov na skupiny, do hry vstupuje individuálna imunita a spať sa môže podľa slobodného výberu. Teda okrem sluhov, ktorých si zvolia všetci farmári, tí budú musieť žiť v chlieve.

Na začiatku týždňa hospodár tradične rozdáva úlohy, ktoré ohodnotí na konci týždňa mincami. Mechanizmus hry sa v tejto fáze mení.

*Deň 1.* - List vypadnutého určí, kto sa stane farmárom týždňa. Prebehne hra o diamant individuálnej imunity s hospodárom.

*Deň 2.* - Farmár týždňa zvolí na vyzvanie Alice dvoch sluhov, nemôže to byť farmár s diamantom individuálnej imunity.

*Deň 3.* - Spomedzi dvoch sluhov si farmári na vyzvanie Alice zvolia jedného, ktorý ide do ohrozenia. Ten sa stáva prvým ohrozeným.

*Deň 4.* - Prvý ohrozený si na vyzvanie Alice zvolí spomedzi všetkých svojho súpera. Nesmie to byť nikto kto má diamanty individuálnej imunity. Ten, ktorého si vyberie sa stáva druhým ohrozeným. Ešte v tento deň budú dvaja ohrození bojovať proti sebe v boji o záchranu, ale nebudú v súboji sami. Každý z ohrozených si pred súbojom na vyzvanie Alice vyberie jedného pomocníka. Pomocník však nemôže mať imunitu. Prebehne boj o záchranu. Dvojica, ktorá súboj vyhrá sa ochráni pred duelom. Porazená dvojica sa stretne proti sebe nasledujúci deň v dueli. Porazení odchádzajú do svojej duelantskej búdky. 

*Deň 5.* - Prebehne duel. Porazený po súboji odchádza z Farmy a v liste na rozlúčku určuje nového farmára týždňa na ďalší týždeň.

## Pravidlá Farmy XVII.

1. Farmár týždňa zodpovedá za chod Farmy, riadi ostatných a rozdeľuje prácu. Čo povie Farmár týždňa, to platí. Je najvyššou autoritou po hospodárovi Martinovi. Farmára týždňa určuje vypadnutý duelant.

2. Farmár týždňa určuje dvoch sluhov, jedného z Dedičov a jedného z Vydedených. Nemôže nikomu pred voľbou prezradiť mená sluhov, môže si však vypočuť návrhy farmárov.

3. V prípade, že za svoj týždeň Farmár týždňa získa viac ako 41 mincí, prechádza po zvolení nového farmára týždňa medzi Dedičov. Ak ich získa menej, prepadáva k Vydedeným.

4. Farmár týždňa sedí za vrchstolom. Potraviny rozdeľuje farmár týždňa. Na jedlo zvoláva hraním na gajdy. Farmár týždňa začína jesť ako prvý a farmári sa stravujú spoločne, okrem sluhov, ktorí jedia v kuchyni.

5. Knižnica je k dispozícií iba pre farmára týždňa, knihy nemôže požičiavať.

6. Farmár týždňa nemôže byť farmármi zvolený za duelanta.

7. Ak sa držiteľ amuletu Zlatej salamandry dostane do duelu a prehrá ho, môže namiesto seba určiť iného farmára, ktorý končí v hre.

8. Prvý duelant nemôže do voľby prezradiť, koho si zvolí za druhého duelanta. Môže sa však poradiť.

9. Druhým duelantom sa môže stať len súťažiaci zo skupiny Vydedencov.

9. S duelantami sa farmári nemôžu v duelantských domčekoch kontaktovať, jedlo im nosí farmár týždňa, môže ich iba pozdraviť a komunikovať môže iba v život ohrozujúcej situácii.

10. Dediči bývajú a spia v Dome dedičov, Vydedení v maštali, sluhovia v holubníku a Farmár týždňa vo svojej izbe. Farmár týždňa si môže k sebe prizvať spolubývajúceho.

#### Pravidlá Amuletu Zlatej Salamadry
• Amulet Zlatej salamandry získava náhodným výberom jeden z Vydedených. 

• Raz týždenne Dediči určia jedného z Vydedených, ktorí podľa nich má amulet. Ak uhádnu, držiteľ amuletu sa stáva prvým duelantom.  

• Ak Dediči neuhádnu, držiteľ amuletu tajne preradí určený počet Dedičov do Vydedencov. Výsledok oznámi Alica.  

• Držiteľ amuletu má síce imunitu, no nie pred duelom. Ak sa dostane do duelu a prehrá, na záver môže označiť iného hráča, ktorého vyradí namiesto seba. 

• Držiteľ amuletu sa ho môže vzdať na konci týždňa, zníži tým však spoločné výherné konto. 

• Ak sa ho vzdá, amulet sa tajne presunie inému Vydedenému.  

• Hráč, ktorý bude mať u seba amulet prekliateho dedičstva v 13. týždni, postupuje priamo do finále. 

#### Boj o dedičstvo

Počas štvrtého dňa v týždni sa pravidelne uskutoční súboj medzi Vydedenými o možnosť dostať sa medzi Dedičov. 

Víťaz sa môže presunúť, ale tejto výhody sa môže aj vzdať, prípadne ju posunúť na niekoho iného z tímu. 

Až po tejto súťaži sa bude vyberať druhý duelant, takže víťaz sa môže vyhnúť ohrozeniu.

#### Pravidlá Amuletu Zlatej Salamandry od 8. týždňa
• Raz týždenne hádajú Dediči jedného z Vydedencov, ktorí má podľa jednotlivcov Amulet. Dedič si musí byť voľbou istý, pretože ak neuhádne ihned končí v hre.

• Ak bude držiteľ Amuletu uhádnutý ihneď končí v hre.

• Držiteľ Amuletu nemá imunitu. Namiesto toho sa bude každý týždeň konať hra o imunitu.

#### Boj o záchranu

• Štvrtý deň prebieha Boj o záchranu, v ktorom súperia Vydedenci proti Dedičom.  

• Víťazná skupina sa ochráni pred možnosťou byť zvolený za druhého duelanta.

## Série

## Farma 1
* **Moderátor:** Kveta Horváthová
* **Miesto farmy:** Horné Paseky (okres Senica)
* **Súradnice farmy:** 
* **Víťaz: Andrea Járová**
* **Hospodár:** Pavol Mikécz
* **Slogan:** Bude to drsné!

### Súťažiaci

### Priebeh súťaže

## Farma 2
* **Moderátor:** Kveta Horváthová
* **Miesto farmy:** Vrbovce (okres Myjava)
* **Súradnice farmy:** 
* **Víťaz: Radomír Spireng** 
* **Hospodár:** Martin Bagár
* **Slogan:** Bude to drsné! 

### Súťažiaci

### Priebeh súťaže

## Farma 3
* **Moderátor:** Kveta Horváthová
* **Miesto farmy:** Sobotište (okres Senica)
* **Súradnice farmy:** 
* **Víťaz:** **Mário Drobný**
* **Hospodár:** Martin Bagár
* **Slogan:** Bude to divočina!

### Súťažiaci

### Priebeh súťaže

## Farma 4
* **Moderátor:** Kveta Horváthová
* **Miesto farmy:** Podbranč (okres Senica)
* **Súradnice farmy:** 
* **Víťaz:** **Pavol „Paco“ Styk**
* **Hospodár:** Martin Bagár
* **Slogan:** Ide o všetko!

### Súťažiaci

### Priebeh súťaže

## Farma 5
24. apríla 2014 TV Markíza spustila nábor do novej série Farmy, ktorá sa natáčala v období od 1. augusta do 30. novembra 2014. Televízia Markíza 8. augusta 2014 oficiálne oznámila, že štart piatej série bude vo štvrtok 28. augusta 2014. 18. decembra 2014 v živom televíznom prenose, vo finálovom dueli, porazila Lenka Švaralová Tibora Repu a stala sa tak vítazkou 5. série Farmy. Témou farmy boli ovce a salaš.

* **Moderátor:** Kveta Horváthová
* **Miesto farmy:** Ilija (okres Banská Štiavnica)
* **Súradnice farmy:** 
* **Víťaz:** **Lenka Švaralová**
* **Hospodár:** Martin Bagár
* **Slogan:** Znovuzrodenie

### Súťažiaci

### Priebeh súťaže

## Farma 6
7. apríla 2015 TV Markíza spustila nábor do šiestej série Farmy, ktorá sa natáčala v období od 24. júla do 30. novembra 2015. Štart šiestej série na TV Markíza prebehol vo štvrtok 27. augusta 2015. O víťazovi, ktorý si odniesol výhru 50 000 €, sa rozhodlo vo finálovom dueli vysielanom naživo, v piatok 18. decembra 2015. Stal sa ním Tomáš Mayer. Témou farmy boli predovšetkým husi.

* **Moderátor:** Kveta Horváthová
* **Miesto farmy:** Čelovce (okres Veľký Krtíš) 
* **Víťaz:** **Tomáš Mayer**
* **Hospodár:** Martin Bagár
* **Slogan:** Bude to husté!

### Súťažiaci

### Priebeh súťaže

## Farma 7
Na jeseň 2015 televízia oznámila, že plánuje aj siedme pokračovanie Farmy, a to už na jar 2016. 7. séria Farmy je špeciálna aj tým, že v nej nebudú súťažiť noví farmári, ale na statok sa vrátia vybraní účinkujúci z predošlých ročníkov. Natáčanie Farmy 7 začalo na začiatku februára a na obrazovkách TV Markíza mala premiéru 26. februára 2016.

* **Moderátor:** Kveta Horváthová
* **Miesto farmy:** Mošovce (okres Turčianske Teplice)
* **Súradnice farmy:** 
* **Víťaz:** **Tomáš Mrva**
* **Hospodár:** Martin Bagár
* **Slogan:** Táto Farma zmení všetko!

### Súťažiaci

### Priebeh súťaže

## Farma 8
V auguste 2016 televízia Markíza avizovala, že s reality show Farma naďalej ráta, a v roku 2017 odvysiela jej ôsmu sériu. V októbri 2016 televízia oficiálne spustila nábor súťažiacich do ďalšej série, čím bol potvrdený návrat k pôvodnej verzii s novými farmármi. Po prvý raz v histórii bola zvýšená výherná suma, víťaz 8. série Farmy si odnesie až 75 000 eur. Témou série je mlyn. 

* **Moderátor:** Kveta Horváthová
* **Miesto farmy:** Horný Badín (okres Krupina)
* **Súradnice farmy:** 
* **Víťaz:** **Miroslav Povec**
* **Hospodár:** Martin Bagár
* **Slogan:** Všetko sa zomelie na Farme!

### Súťažiaci

### Priebeh súťaže

## Farma 9
Deviata séria Farmy, s prívlastkom letná, odštartovala 7. septembra 2017 na TV Markíza. Jej témou bol opäť salaš, pastierstvo a ovce. Nová farma sa nachádzala medzi Terchovou a Zázrivou, odkazovala na legendu Juraja Jánošíka.

***Moderátor:** Kveta Horváthová
***Miesto farmy:** Zázrivá (okres Dolný Kubín)
***Súradnice farmy:** 
***Víťaz:** **Šimon Néma**
***Hospodár:** Martin Bagár
***Slogan:** Ide o život! 

### Súťažiaci

### Priebeh súťaže

## Farma X
Televízia Markíza potvrdila výrobu jubilejnej desiatej Farmy už v roku 2017, pričom nábor nových súťažiacich spustila v apríli 2018 . Podobne ako predošlé série, aj vysielanie desiatej Farmy sa naplánovalo na jeseň. Televízia ale postupne oznámila, že novú sériu čaká množstvo zmien, vrátane zmeny konceptu ako takého. Prvou veľkou zmenou, ktorú Markíza potvrdila, bola zmena moderátorky show, keď po deviatich sériách vystriedala Kvetku Horváthovú komička Evelyn.  Ďalšou, absolútnou novinkou slovenskej verzie Farmy je, že vôbec po prvýkrát sa na statok spolu s novými vybranými súťažiacimi z ľudu, pozreli aj známe slovenské celebrity. Ako prvé Markíza potvrdila sestry Nízlové,  následne zoznam rozšírila o 5 ďalších známych tvárí.  Témou Farmy X sa stali ryby a rybolov. Vo finále, ktoré prebehlo naživo 7. decembra 2018, sa vôbec prvýkrát stretli až traja súťažiaci. Víťazom, ktorý si odniesol výhru 75 000 €, sa napokon stal Dominik Porubský. 

* **Moderátor:** Eva “Evelyn” Kramerová
* **Miesto farmy:** Sekule (okres Senica)
* **Súradnice farmy:** 48°37'19.3"N 17°00'03.8"E
* **Víťaz: Dominik Porubský**
* **Hospodár:** Martin Bagár
* **Slogan:** Úplne nová Farma!

### Súťažiaci

### Priebeh súťaže
**1. časť - Bohatí vs. Chudobní**

**2. časť – Zjednotenie (Očistec)**

**3. časť – Nový život**

## Farma 11 „Východ vs. Západ“
Televízia Markíza potvrdila 11. sériu úspešnej reality show Farma spustením kastingov v apríli 2019. Farma 11 odštartovala na jeseň 2019 a opäť sa držala konceptu, ktorý priniesla Farma X. Súťažiaci boli v tejto sérii rozdelení na skupinu Západ a skupinu Východ podľa toho, ku ktorému zo slovenských regiónov inklinujú. Farma 11 priniesla ešte ďalšiu obmenu pravidiel. Doterajšie série Farmy sa viac či menej vracali späť v čase do minulosti. Farmári si vyskúšali, ako sa žilo ľuďom pred sto alebo dvesto rokmi. V jedenástej Farme sa však do popredia dostala súčasnosť a najmä hodnoty, ktoré formujú život obyvateľov východu a západu Slovenska. Na post moderátorky opäť zasadla Eva “Evelyn” Kramerová. 

* **Moderátor:** Eva “Evelyn” Kramerová
* **Miesto farmy:** Sekule (okres Senica)
* **Súradnice:** 48°37'24.0"N 17°00'04.8"E
* **Víťaz:** **Gabriel Sedláček**
* **Hospodár:** Martin Bagár
* **Slogan:** Odveký súboj Západu a Východu rozhodne Farma!

### Súťažiaci

### Priebeh súťaže
**1. časť (FÁZA) - Východ vs. Západ**

**2. časť (FÁZA) – Bez hraníc (Spoločenstvo)**

## Farma 12 „Mesto vs. Dedina“
12. séria Farmy opäť pokračovala v koncepte rozdelenia účinkujúcich do dvoch skupín. V snahe prekonávať predsudky, ktoré v sebe máme všetci od nepamäti sa tentokrát do popredia dostal stret hodnôt, presvedčení, dvoch rôznych svetov, ktoré sú od seba vzdialené len kúsok, no zároveň sú od seba tak ďaleko - súboj mesta a dediny. 12. séria sa opäť vysielala v jesennom období s nezmenenou moderátorkou.

* **Moderátor:** Eva “Evelyn” Kramerová
* **Miesto farmy:** Sekule (okres Senica)
* **Súradnice:** 48°37'20.2"N 17°00'01.9"E
* **Víťaz:** **Xénia Gregušová**
* **Hospodár:** Martin Bagár
* **Slogan:** Kde bije srdce Slovenska - v meste alebo na dedine? 

### Súťažiaci

### Priebeh súťaže
**1. časť (FÁZA) Mesto vs. Dedina**

**2. časť (FÁZA) – Bez hraníc (Spoločenstvo)**

## Farma 13
V poradí už 13. séria dlhoročne obľúbenej a úspešnej reality šou Farma priniesla opäť stret hodnôt a presvedčení. Farma 13 sa vrátila späť ku koreňom „nebudeš robiť, nebudeš jesť“, a teda opäť k drsnejším podmienkam. Súťažiaci boli počas náročného príchodu na Farmu rozdelení do troch tímov, avšak na rozdiel od predošlých ročníkov, v priebehu súťaže už neboli rozdelení do žiadnych skupín. Výrazným motívom počas celej tejto série bolo budovanie majestátnej zvonice, zakončené odlievaním vlastného medeného zvonu - nového symbolu Farmy.

* **Moderátor:** Eva “Evelyn” Kramerová
* **Miesto farmy:** Hubina (okres Piešťany)
* **Súradnice:** 48°37'45.7"N 17°53'49.2"E
* **Víťaz: Miroslav „Mesut“ Debnár**
* **Hospodár:** Martin Bagár
* **Slogan:** Čakajte nečakané!

### Súťažiaci

### Priebeh súťaže

## Farma 14
14. séria, s prívlastkom Farma budúcnosti, priniesla opäť množstvo noviniek. Najväčšou bolo predstavenie umelej inteligencie Alice, ktorá neustále pozorne sledovala dianie na farme, a zasahovala vždy, keď to vyhodnotila ako potrebné. Alica tak do výraznej miery pri každodenných stretoch s farmármi nahradila prítomnosť moderátora, ktorým sa pre túto sériu po prvýkrát stal herec Marek Fašiang. Ďalšou novinkou bol výber špeciálnych piatich nadpriemerne inteligentných súťažiacich s IQ nad 130, s cieľom priniesť na Farmu čo najviac nápadov a inovácií. Víťazom vo finále vysielanom naživo sa stal Bc. Filip Jánoš. V diváckom hlasovaní získal najviac hlasov Bc. Filip Jánoš, a to 26 937 (74,2%), na druhom mieste sa umiestnil s počtom 7 404 hlasov (20,4%) Michal Mošpan a na treťom mieste s počtom 1 967 hlasov (5,4%) Martina Korkobcová. Celkovo diváci poslali 36 308 hlasov.

* **Moderátor:** Marek Fašiang
* **Miesto farmy:** Dobrá Voda (okres Trnava)
* **Súradnice:** 48°35'04.7"N 17°31'36.7"E
* **Víťaz:  Bc. Filip „FiFqo“ Jánoš**
* **Hospodár:** Martin Bagár
* **Slogan:** Alica zasahuje!
* **Natáčanie:** 8. august 2022 - 21. október 2022

### Súťažiaci

### Priebeh súťaže

## Farma 15 „Stret generácií XYZ“
Motívom 15. série Farmy sa stal súboj generácií. O atraktívnu finančnú výhru tak zabojovali farmári, ktorí boli rozdelení do troch skupín podľa ich veku. Tvrdý život na statku preveril, ktorá z nich uspeje. Išlo o generáciu X, narodenú pred rokom 1989, generáciu Y – deti 90-tych rokov, a najmladšiu generáciu Z, narodenú po roku 2000. 15. séria Farmy sa natáčala v prostredí Považského Inovca, na miestach kde sa nakrúcala aj 13. séria. Moderovania sa opäť zhostil Marek Fašiang, súčasťou bola opäť aj umelá inteligencia Alica z predošlej série. Vysielať sa začala v pondelok 4. septembra 2023. Po prvýkrát v historii v tejto sérii nebola stanovená konečná výška výhernej sumy, ale Farmári si konečnú čiastku museli "zarobiť" plnením úloh od hospodára alebo rôznymi výmennými ponukami od umelej inteligencie Alice. Konečná výherná suma, ktorú farmári nakoniec nahrali bola 83 600 eur, teda doposiaľ najvyššia suma spomedzi ostatných ročníkov. Víťazom vo finále vysielanom naživo sa napokon stala Lucia Gašparíková. V diváckom hlasovaní získala najviac hlasov Nikola Škrváňová, a to 8 720 (38,6%). Celkovo diváci poslali 22 584 hlasov.

* **Moderátor:** Marek Fašiang
* **Miesto farmy:** Hubina (okres Piešťany)
* **Súradnice:** 48°38'02.7"N 17°53'52.9"E
* **Víťaz: Lucia Gašparíková**
* **Hospodár:** Martin Bagár
* **Slogan:** Stret generácií XYZ
* **Natáčanie:** 7. august 2023 - 19. október 2023

### Priebeh súťaže
**1.časť – GENERÁCIE**

**2.časť – SPOJENIE**

## Farma 16 „Tajná misia“
Šestnásta séria Farmy priniesla opäť viacero noviniek, ktoré okorenili boj o farmársky trón a rozprávkovú výhru. Prvou významnou zmenou bola účasť štyroch bývalých súťažiacich (*Karin Hegedüs Dvořáková, Stanka Klčová, Minh Nguyen Anh* a *Adam Rohárik*), ktorí na statku plnili *Tajnú misiu*. Po splnení série úloh, pri ktorých sa nesmeli prezradiť, vstúpili do hry o maximálne 100-tisíc eur. To, samozrejme, nebolo jedinou zmenou oproti predchádzajúcim ročníkom. K štyrom farmárom „v utajení“ sa pridalo ďalších 13 obyvateľov statku. Noví farmári sa museli pripraviť aj na ďalší extrém - hneď po príchode na statok prešli náročným testovaním (počas ktorého sa nevyspali viac než 30 hodín), pričom najlepší z nich získal veľkú výhodu. Farmári sa každý týždeň rozdeľovali na obyvateľov Kúrie a Chlieva. V Kúrii ich čakali postele s vankúšmi a peknou kúpeľňou, zatiaľ čo v Chlieve prefukujú steny, sprcha je na lúke a spia na žochoch, navyše pod nimi žijú zvieratá. Kým farmári bojovali o diamanty imunity a mince, exfarmári ich chodili špehovať a snažili sa o nich zistiť čo najviac. Finálnu výhernú čiastku si farmári museli zarobiť plnením úloh od hospodára. Tá predstavovala napokon 72 100 eur. Víťazom vo finále vysielanom naživo sa stal Peter Janiga. V diváckom hlasovaní získal najviac hlasov Peter Janiga, a to 29 374 (57,1%), na druhom mieste sa umiestnil s počtom 18 304 hlasov (35,6%) Hoku Kamaaina Nezdoba a na treťom mieste s počtom 3 768 hlasov (7,3%) Matúš Horváth. Celkovo teda diváci poslali 51 446 hlasov.

* **Moderátor:** Marek Fašiang
* **Miesto farmy:** Modrová (okres Nové Mesto nad Váhom)
* **Súradnice**: 
* **Víťaz**: **Peter Janiga**
* **Hospodár:** Martin Bagár
* **Slogan:** Tajná misia
* **Natáčanie:** 7. august 2024 - 19. október 2024

### Súťažiaci

### Rozdelenie na Chliev a Kúriu

Kategória:Televízne relácie TV Markíza

### Priebeh súťaže
**1. FÁZA: CHLIEV A KÚRIA**
 

**2. FÁZA: SPOJENIE**

## Farma 17 „Prekliate dedičstvo“
Televízia Markíza potvrdila plány pokračovať s ďalšou sériou Farmy už v decembri 2024.  
7. augusta 2025 bolo oznámené, že 17. séria Farmy sa začne vysielať 1. septembra, pričom moderátorom aj pre tento ročník zostane Marek Fašiang, rovnako ako na poste hospodára bude pokračovať Martin Bagár.  

17. séria Farmy niesla prívlastok „Prekliate dedičstvo“ a dianie sa nieslo v duchu veľkej záhady. Ústrednou témou bol testament, ktorý farmárom zanechal pôvodný majiteľ statku. Na farmárov čakali opäť nové pravidlá, pričom boli opäť rozdelení do skupín. Jedna časť súťažiacich (Dediči) má k dispozícii vnútorné priestory s vlastnými posteľami, iní (Vydedení) musia prespávať vonku pri zvieratách. Jednou z noviniek bolo aj to, že víťazom sa môže stať iba člen jednej skupiny.

Z Dediča sa takisto môže stať Vydedený a naopak. Výherná suma bola znovu pohyblivá a jej výška sa odvíjala od pracovného výkonu obyvateľov statku. Alebo od toho, aké tresty dostali. Konečná výherná suma sa vyšplhala na 76 500 eur. Víťazom vo finále vysielanom naživo sa stal Roman Perašín. V diváckom hlasovaní získal najviac hlasov Roman Perašín (13 991, 57,5 %), na druhom mieste sa umiestnil s počtom  hlasov  6 944 (28,6 %) Richard Fabšič a na treťom mieste s počtom hlasov 3 383 (13,9 %) Róbert Hudák. Celkovo diváci poslali 24 318 hlasov.

* **Moderátor:** Marek Fašiang
* **Miesto farmy:** Modrová (okres Nové Mesto nad Váhom)
* **Súradnice**: 48.6484289N, 17.9049606E
* **Víťaz**: **Roman Perašín**
* **Hospodár:** Martin Bagár
* **Slogan:** Prekliate dedičstvo
* **Natáčanie:** 6. august 2025 - 18. október 2025

### Súťažiaci

### Rozdelenie na Dedičov a Vydedeních

### Amulet Zlatej Salamandry (1. Fáza)

### Amulet Zlatej Salamandry (2. Fáza)

### Amulet Zlatej Salamandry (Finálová vstupenka)

### Priebeh súťaže

## Referencie


## Poznámky